stanford-oval/wikipedia huggingface dataset:
O Ewigkeit, du Donnerwort, רי"ב 20
הערות שוליים

↑  Julian Mincham
↑  על הקנטטה באתר Emmanuel Music
↑  על קנטטות באך, ג'ון אליוט גרדינר
↑  רשימת פרסומי באך באתר IMSLP
↑  רשימת ההקלטות באתר קנטטות באך
| --- | --- |
בקרת זהויות :  NLI: 987007434995205171  BNE: XX5043156  GND: 300006977  LCCN: no90015428  MusicBrainz work: 4d8364fd-488a-47d2-9573-93a4b5e2d631  VIAF: 179100693   WorldCat (עם VIAF): 179100693
אאוסמילוס

| אאוסמילוס |
| --- | --- |

תקופה
סוף אאוקן-תחילת אוליגוקן 37.2–28.4 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נימרווידיים
סוג:: אאוסמילוס
מינים
 Eusmilus bidentatus  Eusmilus villebramarensis
שם מדעי
 Eusmilus

אאוסמילוס (שם מדעי: Eusmilus; מילולית: "סיף אמיתי") הוא סוג של טורף ממשפחת הנימרווידיים אשר חי בין סוף האאוקן לתחילת האוליגוקן לפני 37.2-28.4 מיליון שנה מזמננו. הוא חי ביערות של אירופה.
טורף זה דמה לקרובו ההופלופונאוס (Hoplophoneus) והגיע לאורך של 2.5 מטר ולמשקל 70 ק"ג בממוצע, דמה במראהו לנמר. היו 2 מינים בסוג: Eusmilus bidentatus ו-Eusmilus villebramarensis. יצור זה מכונה "שנחרבי מזויף", עקב השתייכותו למשפחה נפרדת מהחתוליים, בה היו השנחרבים. עם זאת ניביו הגדולות דמו במראם לסכינים ונועדו להחדרה לאזורים רכים בגוף טרפו.
מבדיקה של המאובנים נראה שהצעירים נשארו עם ההורים במשך תקופה ארוכה, בה אולי למדו לצוד ביעילות. ייתכן מכך שטורפים אלו חיו בלהקה כמו אריות.
Sreda

| --- | --- |

 נתונים כלליים
 מייסדים:  אלכסנדר צקאלו רוסלן סורוקין
 תקופת הפעילות:  2008–הווה (כ־16 שנים)
 מיקום המטה:  Novoostapovskaya street 
 מנכ"ל:  איוואן סמוחוואלוב
  
 sredatv.ru
 
Sreda (ברוסית: Среда; מילולית: יום רביעי, אם כי שמה המלא הוא "חברת ההפקות Sreda", ברוסית: Продюсерская компания «СРЕДА») היא שמה של חברת הפקות רוסית אשר מייצרת תוכניות טלוויזיה וסדרות עבור ערוץ 1, ערוץ רוסיה-1, NTV, ערוץ 5, ערוץ TV Center, ערוץ REN TV, STS, TV-3, וערוץ שישי!. החברה גם שיתפה פעולה עם ערוצי הטלוויזיה האוקראיניים אוקראינה, אינטר, 1+1 ו-ICTV ועם הערוץ הבלארוסי בלארוס-1 והערוץ הקזחי ערוץ 1 אירואסיה.
היסטוריה

החברה נוסדה ביוני 2008 על ידי המפיק אלכסנדר צקאלו, לאחר שעזב את תפקיד סגן מנכ"ל הערוץ הראשון ברוסיה לפרויקטים מיוחדים. עד 31 במרץ 2014 הבעלים של החברה היה המפיק רוסלן סורוקין.
זוהי חברת הטלוויזיה הראשונה ברוסיה, אשר קיבלה רישוי להפיק גרסאות מקומיות לסדרות של ה-BBC והחברה הפיקה את הגרסה הרוסית של Life on Mars, תחת השם "הצד האפל של הירח". ב-2016 Sreda הפיקה סדרה נוספת של ה-BBC (לות'ר), תחת הכותר קלים. זו גם חברת הטלוויזיה הרוסית הראשונה אשר הצליחה למכור סדרה (מז'ור) לנטפליקס. סדרות אחרות אשר נטפליקס רכשה מידי Sreda כוללים גם את "השיטה", "ארבה", "פרצא", "טריטוריה" ו"ספרטה".
חברות בת

Sreda & Co.
Sreda Fetisov Films
Best Episodes Media
Wind Film
הפקות מקור > סדרות הטלוויזיה

הצד האפל של הירח (2012)
מז'ור (2014–הווה)
השיטה (2015)
פרצא (2015)
ארבה (2016)
קלים (2016)
טרוצקי (2017)
טריטוריה (2018)
ספרטה (2018)
הסניגורים (2019)
השר האחרון (2020)
שרלוק הולמס ברוסיה (2020)
פרויקט אנה ניקולאייבנה (2020)
כימרה (2022)
הפקות מקור > סרטי קולנוע

סינדרלה (2012)
ארבה (2015)
גוגול (סדרת סרטים) (2017-2018)
גוגול: ההתחלה (2017)
גוגול: ויי (2018)
גוגול: נקמה נוראית (2018)
בנדר: ההתחלה (2021)
הפקות מקור > תוכניות טלוויזיה

ההבדל הגדול (2008-2014)
פרוז'קטורפריסהילטון (2017)
הערות שוליים

↑  "Телеканал ТВ-3 покажет телесериал "Гоголь" сначала в кинотеатрах, а лишь потом на телеэкране". ודומוסטי.
↑  "Александр Цекало: "Я не чиновник. И не тусовщик"". Kurskaya Pravda. אורכב מ-המקור ב-2018-12-29. נבדק ב-2018-12-28.
↑  "Создатель "Большой разницы" стал исполнительным продюсером на СТС". איזבסטיה.
↑  "Среда". Association of Producers of Film and Television.
↑  "Russia's version of Life on Mars is a huge hit". BBC. אורכב מהמקור ב-2013-09-27.{{cite web}}:  תחזוקה - ציטוט: bot: original URL status unknown (link)
↑  Georg Szalai. "'Luther' to Get Russian Remake as BBC Worldwide Gears up for Program Showcase". The Hollywood Reporter.
↑  Sarah Deen. "BBC's Luther to be remade as Klim for Russian TV". Metro International.
↑  "Метод Цекало: как шоумен стал первым российским партнером Netflix". RBK.
↑  "How Alexander Tsekalo and Russian TV series conquered Netflix and the world". Russia Beyond.
↑  Rebecca Flood. "First Scandi noir, now Slavic noir: Russia premiers its take on the cultural phenomenon". Daily Express.
אאופוליס

| --- | --- |

 לידה:  446 לפנה״ס אתונה, אתונה העתיקה 
 פטירה:  411 לפנה״ס (בגיל 35 בערך) דרדנלים, טורקיה 
 מדינה:  אתונה העתיקה 
 שפות היצירה:  יוונית עתיקה 
 סוגה:  הקומדיה היוונית העתיקה של אריסטופאנס 
 זרם ספרותי:  הקומדיה היוונית העתיקה של אריסטופאנס 
 
אֵאוּפּוֹלִיס (ביוונית: Εύπολις,‏ סביבות 446 לפנה"ס – 411 לפנה"ס) היה משורר ומחזאי אתונאי בסוגת הקומדיה היוונית העתיקה, שפרחה ושגשגה בימי המלחמה הפלופונזית.
חייו

דבר אינו ידוע לנו על תולדות חייו האישיים. באשר למותו, נאמר שהוא הושלך לים על ידי אלקיביאדס, שאותו תקף באחד ממחזותיו, אך סביר יותר להניח שהוא מצא את מותו בעודו לוחם בעבור מדינתו.[דרוש מקור]
הוא מתואר על ידי הורטיוס, יחד עם קראטינוס ואריסטופאנס, בתור הכותב הגדול ביותר בתחומו. בסגנונו השופע ומלא החיים, הפגין אאופוליס שיקול דעת מעשי וראוי. הוא זכה למוניטין כשקול לאריסטופאנס במידת האלגנטיות והטוהר של הדיקציה שלו ולקראטינוס במידת שליטתו באירוניה ובסרקזם.
הגם שלכתחילה היו יחסיו עם אריסטופאנס טובים למדי, הרי שיחסיהם הורעו בהמשך הדרך, והם הטיחו זה בזה האשמות הדדיות, בניסוחים ארסיים ביותר, על חיקויים וגנבות ספרותיות.
מבין 17 המחזות שיוחסו לאאופוליס, ואשר הקנו לו את המוניטין המשובחים, רק רסיסים נותרו. מבין אלה, הנודעים ביותר הם:
הקולאקס, ובו הוקיע את קאליאס הפזרן, שהשחית את משאביו לריק על סופיסטים וטפילים למיניהם.
מאריצאס, מתקפה על היפרבולוס, יורשו של קליאון, תחת שם בדוי.
הבפטאי, נגד אלקיביאדס ומועדוניו, בהם הונהגו מעשי הפקרות והוללות.
מושאים אחרים של מתקפותיו היו סוקרטס וקימון. הדמוי והפולאיס היו מחזות פוליטיים, שעסקו במצבה הנואש של המדינה ובערי-המדינה המסונפות לה.
ברומן ההיסטורי של טום הולט, "The Walled Orchard", משמש אאופוליס בתור הגיבור והמספר.
אאוסתנופטרון

| אאוסתנופטרון |
| --- | --- |
מאובן של אאוסתנופטרון  שחזור של אאוסתנופטרון בסביבתו
תקופה
סוף הדבון 385 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
מחלקה:: בעלי סנפירים בשרניים
משפחה:: Tristichopteridae
סוג:: אאוסתנופטרון
מינים
 Eusthenopteron foordi  Eusthenopteron jenkinsi  Eusthenopteron savesoderberghi
שם מדעי
 Eusthenopteron ‏Whiteaves, 1881

אאוסתנופטרון (שם מדעי: Eusthenopteron; משמעות השם: "סנפירים מפותחים מאוד") הוא סוג של דג קדום מהמחלקה בעלי סנפירים בשרניים שחי בסוף תקופת הדבון. הוא היה מאובן מעבר בין הדגים האמיתיים לבעלי ארבע רגליים פרימיטיביים מאוד כמו האיכתיוסטגה. המאובנים שלו נמצאו לראשונה ב-1881 בפארק הלאומי מיגואשה שבקוויבק, קנדה. מאובנים נוספים התגלו באמריקה הצפונית ואירופה ב-3 מינים.
מאפיינים

דג זה דמה במראהו להינרייה, אך היה קטן יותר. הוא הגיע לאורך ממוצע של כ-1–1.5 מטר והיה בעל לסתות גדולות, מכסה זימים בולט ומכוסה עור ומספר סנפירים בשרניים לצידי הגוף שעזרו לדג להתקדם במים רדודים. היה לו זנב גדול בעל 3 אונות וזוג סנפירי זנב גדולים בקצה הגוף. בגלל העיניים הקטנות הראייה שלו הייתה חלשה מאוד והוא הסתמך על חישת זרימה סביב גופו במקום. ככל הנראה הוא היה טורף של חסרי חוליות וחולייתנים קטנים ממנו.
Love Is Gone

Love Is Gone (בעברית: האהבה נעלמה) הוא שיר של הדי ג'יי הצרפתי דייוויד גטה והזמר האמריקאי כריס ויליס. השיר הוא הסינגל השני מתוך אלבומו השלישי של גטה. השיר יצא לתחנות הרדיו בצרפת ביוני 2007 ולתחנות הרדיו בבריטניה יומיים אחרי. השיר זכה להצלחה רבה כאשר הגיע למקום השישי במצעד האירופאי הכללי. בצפון אמריקה השיר זכה להצלחה פחותה כאשר הגיע למקום ה-98 בלבד בארצות הברית ולמקום ה-66 בקנדה אך כן הצליח להגיע למקום הראשון ברשימת שירי הדאנס שהושמעו הכי הרבה ברדיו באותו השבוע. בנוסף השיר דורג ברשימות סוף שנה של 10 מדינות ואף דורג ברשימות סוף שנה של שתי מדינות גם בשנת 2008 וקיבל מעמד זהב בצרפת.
השיר נכתב על ידי ויליס וגטה עצמם ביחד עם פרדריק רייסטרר ויואכים גארוד והופק על ידי השלושה האחרונים. את המילים עצמם כתב ויליס על גבי לחן של גטה, רייסטרר וגארוד. בנוסף השיר גם זכה לגרסת רמיקס של רייסטרר וגארוד ביחד עם מספר מפיקים נוספים. ברמיקס היה סימפול של גיטרה מה שהפך אותו לשיר הראשון של גטה שיש בו שימוש בגיטרה. בסימפול זה נעשה גם שימוש יותר מאוחר בשיר "Gettin' Over You" של גטה עצמו ובלהיט הענק של להקת בלאק אייד פיז "I Gotta Feeling". לשיר צולם קליפ בו מככבת השחקנית קלי טיבוד.
מיקומי שיא

|   ‏‏‏  מצעדים ודירוגים (2006–2007)> מדינה |   ‏‏‏  מצעדים ודירוגים (2006–2007)> מצעד |   ‏‏‏  מצעדים ודירוגים (2006–2007)> מיקום שיא |   ‏‏‏  מצעדים ודירוגים (2006–2007)>  |
| --- | --- | --- | --- |
|  אוסטריה | Ö3 אוסטריה טופ 40‏ | 15 |  |
|  אירופה | אירופה הוט 100 | 6 |  |
|  איטליה | מצעד הסינגלים האיטלקי | 28 |  |
|  אירלנד | מצעד הסינגלים האירי | 21 |  |
|  ארצות הברית | בילבורד הוט 100 | 98 |  |
|  גרמניה | GfK – טופ 100 | 36 |  |
|  הולנד | מצעד 40 הסינגלים ההולנדיים | 10 |  |
|  הונגריה | Rádiós Top 40 | 2 |  |
|  הממלכה המאוחדת | מצעד הסינגלים הבריטי | 9 |  |
|  ולוניה | אולטראטופ 40 | 9 |  |
|  יוון | IFPI Greece | 38 |  |
|  ספרד | PROMUSICAE | 8 |  |
|  סקוטלנד | מצעד הסינגלים הסקוטי | 13 |  |
|  פינלנד | המצעדים הפיניים הרשמיים | 6 |  |
|  פלנדריה | אולטראטופ 50 | 21 |  |
|  צרפת | SNEP | 3 |  |
|  קנדה | קנדה הוט 100 | 66 |  |
|  רומניה | מצעד השירים הרומני | 5 |  |
|  רוסיה | טופ-היט | 2 |  |
|  שוודיה | סוורייטופליסטן | 9 |  |
|  שווייץ | המצעד השווייצרי | 11 |  |
SOKO München (סדרת טלוויזיה)

| --- | --- |
 סוגה:  דרמה משטרתית 
 יוצרים:  Dieter Schenk 
 בימוי:  Kai Borsche 
 שחקנים:  Wilfried Klaus 
 ארץ מקור:  גרמניה 
 שפות:  גרמנית 
 מספר עונות:  46 
 מספר פרקים:  675 
 תוכנית המשך:  Leipzig Homicide, SOKO Rhein-Main, SOKO Stuttgart, SOKO Hamburg, SOKO Donau, Cologne P.D., SOKO Wismar, SOKO Kitzbühel, SOKO Potsdam 
 הפקה
 הפצה:  ZDF 
 מוזיקה:  Arpad Bondy 
 שידור
 רשת שידור:  ZDF 
 תקופת שידור מקורית:  2 בינואר 1978 – 29 בדצמבר 2020 
 קישורים חיצוניים
 אתר רשמי
 דף התוכנית ב-IMDb
 
SOKO München (עד 2015 נודעה בשם SOKO 5113) היא סדרת טלוויזיה משטרתית גרמנית. פרק הבכורה שודר לראשונה ב-2 בינואר 1978 כשהעלילה מתרחשת במינכן. SOKO הוא קיצור של המונח הגרמני "Sonderkommission" (צוות חקירה מיוחד) והסדרה מתמקדת בחוקרי משטרה גרמניים. הסדרה רצה במשך 42 שנה והסתיימה בשנת 2020; במקומה עלו הסדרות  SOKO Hamburg ו-SOKO Potsdam, על פוטסדאם והמבורג, בהתאמה.
שחקנים ודמויות

וילפריד קלאוס בתפקיד הורסט שיקל (381 פרקים, 1978–2008)
הרטמוט שרייר בתפקיד קומיסר מאנה ברנד (278 פרקים, 1992–2008)
מישל גיום בתפקיד קומיסר הקרמינל תיאו רנר (261 פרקים, 1993–2008)
ורנר קרינדל בתפקיד קרל גוטמן (126 פרקים, 1978–1992)
כריסטין דורינג בתפקיד סוזאן פון האגנברג (118 פרקים, 2000–2008)
ברנד הרצפרונג בתפקיד פרד לס (115 פרקים, 1978–2008)
סדרות ספין אוף

סדרת הספין-אוף הראשונה הייתה סדרה בת שנים-עשר פרקים בשם Solo für Sudmann ב-1997, ואחריה סדרת SOKO המבוססת בערים אחרות בגרמניה ובאוסטריה:
Leipzig Homicide (SOKO Leipzig, מאז 2001)
SOKO Kitzbühel (מאז 2003)
Cologne P.D. (SOKO Köln, מאז 2003)
SOKO Wismar (מאז 2004)
SOKO Donau (בגרמניה SOKO Wien; מאז 2005)
SOKO Rhein-Main (מאז 2006; בתחילה נקראה Die Spezialisten: Kripo Rhein-Main)
Stuttgart Homicide (SOKO Stuttgart, מאז 2009)
SOKO Potsdam (מאז 2018)
Square One

Square One הוא אלבום הסינגל הראשון של להקת בנות הקיי-פופ הדרום קוריאנית בלאקפינק. אלבום הסינגל יצא לאור ב-8 באוגוסט 2016, על ידי חברות התקליטים YG אנטרטיינמנט וג'יני מיוזיק. מתוך אלבום הסינגל יצאו שני הסינגלים: "Boombayah" ו-"Whistle".
השירים שנכללו באלבום הסינגל צברו למעלה מ-1.7 מיליארד השמעות ברשתות הזרמות המדיה השונות.
רקע והפקה

אלבום הסינגל הופק על ידי טדי פארק, בקו בום ופיוצ'ר באונס. כדי לקדם את אלבום הסינגל הלהקה הופיעה ב-SBS Inkigayo, שישה ימים לאחר צאתו. בשבוע שלאחר מכן, זכתה הלהקה בפרס במסגרת אותה התוכנית בה הופיעה. הסינגל "Whistle" נמכר בלמעלה מ-2,500,000 עותקים בקוריאה הדרומית.
בנוסף לכך, הצליח הסינגל הראשון מתוך אלבום הסינגל, "Boombayah", לכבוש את פסגת מצעד שירי העולם הדיגיטליים.
רשימת רצועות

| Square One> מס' | Square One> שם | Square One> כותב(ים) | Square One> משך | Square One>  | Square One>  | Square One>  | Square One>  | Square One>  | Square One>  |
| --- | --- | --- | --- | --- | --- | --- | --- | --- | --- |
| 1. | Whistle (휘파람; hwiparam)   | טדי פארק, בקו בום, בי.איי | 3:31 |  |  |  |  |  |  |
| 2. | Boombayah  | פארק, בקו בום | 4:00 |  |  |  |  |  |  |
| משך כולל: | משך כולל: | משך כולל: | 7:33 |  |  |  |  |  |  |
מיקומי שיא > מצעדים שבועיים > "Boombayah"

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי העולם הדיגיטליים | 1 |  |
|  צרפת | SNEP | 196 |  |
|  קוריאה הדרומית | סירקל צ'ארט | 7 |  |
מיקומי שיא > מצעדים שבועיים > "Whistle"

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי העולם הדיגיטליים | 2 |  |
|  קוריאה הדרומית | סירקל צ'ארט | 1 |  |
הערות שוליים

1 2  BLACKPINK - Square One, Discogs (באנגלית)
1 2  SQUARE ONE, נבדק ב-2020-06-19
↑  SQUARE ONE by BLACKPINK, Genius (באנגלית)
↑  BLACKPINK – 붐바야 (BOOMBAYAH) (באנגלית), נבדק ב-2020-06-19
↑  BLACKPINK – 휘파람 (Whistle) (באנגלית), נבדק ב-2020-06-19
1 2  "BLACKPINK, BLACKPINK - '붐바야(BOOMBAYAH)' 0814 SBS Inkigayo". August 14, 2016.
1 2  "BLACKPINK, BLACKPINK - '휘파람'(WHISTLE) 0814 SBS Inkigayo". August 14, 2016.
↑  국내 대표 음악 차트 가온차트!, gaonchart.co.kr
↑  US WORLD CHART
| --- | --- |
בקרת זהויות :  MusicBrainz release group: 5d324679-403c-49b9-8e9f-5c8e529a0448
O Ewigkeit, du Donnerwort, רי"ב 60

O Ewigkeit, du Donnerwort (בעברית: הו נצח, מילת רעם), רי"ב 60, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-24 שלאחר חג השילוש הקדוש, ב-7 בנובמבר 1723.
רקע

באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.
במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.
קנטטה זו הייתה העשרים ואחת שהלחין באך מאז החל למלא את תפקידו בלייפציג. הקנטטה הקודמת שהלחין היא רי"ב 89.
ב-1863 הוציאה לאור חברת באך את הקנטטה לראשונה, בכרך 12 של פרסומיה.
מילים ומוזיקה

סדר הקריאה לאותו יום כולל פסוקים מהאיגרת אל הקולוסים ומהבשורה על-פי מתי בהם מתוארת החזרתה לחיים של בת השר על ידי ישו. הקנטטה בנויה כדיאלוג בין הפחד לבין התקווה בנושא המוות שמצד אחד מרתיע את האדם, אך מצד שני טומן בחובו איחוד עם האל וסיום חיי החטא. האלט מייצג את הפחד, הטנור את התקווה והבס הוא קולו של האל או של הדת. החלק הראשון לקוח ממזמור מאמצע המאה ה-17 של יוהאן פון ריסט (Johann von Rist) ומייצג את הפחד. מיד אחריו מצוטט הפסוק "לִישׁוּעָתְךָ קִוִּיתִי ה'", שמייצג את התקווה. החלק האחרון לקוח ממזמור של פרנץ יואכים בורמייסטר (Franz Joachim Burmeister) והוא מייצג את התקווה כמו גם ציטוט שקודם לו בחלק הרביעי ועונה לדברי הפחד: "אַשְׁרֵי הַמֵּתִים אֲשֶׁר־יָמוּתוּ בָּאָדוֹן".
הקנטטה נועדה לביצוע על ידי סולני אלט, טנור ובס, בליווי מקהלה בת ארבעה קולות, קרן יער, שני אבובים, שני כינורות, ויולה ובאסו קונטינואו. לקנטטה חמישה חלקים:
כורל ואריה לאלט ולטנור: O Ewigkeit, du Donnerwort (הו נצח, מילת רעם)
רצ'יטטיב בדואט לאלט ולטנור: O schwerer Gang zum letzten Kampf und Streite (הו צעד כבד לקראת המאבק האחרון)
אריה בדואט לאלט ולטנור: Mein letztes Lager will mich schrecken (משימתי האחרונה מייראת אותי)
רצ'יטטיב לאלט ולבס: Der Tod bleibt doch der menschlichen Natur verhasst (המוות שנוא על האדם)
כורל: Es ist genug (די לי)
הקלטות

היצירה הוקלטה במלואה 16 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1975), טון קופמן (ב-1998), מסאקי סוזוקי (ב-2000) וג'ון אליוט גרדינר (ב-2000).
הערות שוליים

↑  ביוגרפיה של באך באתר אוניברסיטת חרונינגן
↑  ביוגרפיה של באך באתר אוניברסיטת חרונינגן
↑  על קנטטות באך, עמוד 6
↑  רשימת פרסומי באך באתר IMSLP
↑  מתי, ט, 18-26
↑  ספר בראשית, פרק מ"ט, פסוק י"ח
↑  חזון יוחנן, יד, 13
↑  רשימת ההקלטות באתר קנטטות באך
| --- | --- |
בקרת זהויות :  NLI: 987007518899105171  BnF: cb139097189 (data)  MusicBrainz work: 51f1d85c-f640-46a8-ac57-247fa1ae2e30  VIAF: 174667692   WorldCat (עם VIAF): 174667692
Warum nur, warum?

"Warum nur, warum?" (בעברית: "רק למה, למה?") הוא סינגל שהוקלט על ידי הזמר האוסטרי אודו יורגנס, וייצג את אוסטריה באירוויזיון 1964. השיר נכתב והולחן על ידי יורגנס, ובוצע בשפה הגרמנית.
על השיר

בשנת 1964 בחרה רשות השידור האוסטרית את יורגנס לייצוג המדינה במהדורה התשיעית של תחרות הזמר של האירוויזיון. בדומה לשירי התקופה, הוא בוצע בסגנון בלדת שאנסון. בשיר, מעלה יורגנס תהיות על תלאות עולמנו, דוגמת נבילת פרחים ותחושות דיחוי מאהובתו. במרוצת השנים הוקלט גרסאות כיסוי באנגלית, איטלקית וספרדית.
באירוויזיון

ב-21 במרץ 1964 בוצע השיר על ידי יורגנס באירוויזיון. הוא שובץ שישי בסדר ההופעות, לפני צרפת ואחרי פינלנד. השיר הגיע למקום השישי עם 11 נקודות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  גרמניה | GfK – טופ 100 | 21 |  |
|  צרפת | SNEP | 48 |  |
הערות שוליים

↑  Eurovision 1964 Results: Voting & Points
| --- | --- |
בקרת זהויות :  MusicBrainz work: 09cf9cdd-5793-40e3-9bec-98aa25fa4fbb
Warning:

:Warning (אזהרה:) הוא אלבום האולפן השישי של להקת הפאנק (Punk) גרין דיי. האלבום יצא ב-3 באוקטובר 2000 והוקלט במרץ ואפריל באותה השנה. האלבום הגיע למקום הרביעי במצעדי האלבומים העיקריים בארצות הברית. אבל, האלבום קיבל ביקורות קשות ממבקרי מוזיקה ומעריצי הלהקה שאמרו כי הלהקה לא רלוונטית יותר.
הצלחת האלבום

האלבום הגיע למעמד של זהב לעומת כל אלבומיה האחרים של גרין דיי שהגיעו למעמד של פלטינה כפולה.
מגזין המוזיקה Allmusic נתן לאלבום 4.5 מתוך 5 כוכבים, והוסיף: "Warning: לא יכול להיות שיא חדשני, אבל הוא סיפוק אדיר.". לעומתו מעריצי הלהקה היו ביקורתיים יותר וטענו כי הלהקה פחות רלוונטית ומחדשת מבעבר.
למרות כל זאת האלבום עדיין הוציא את הלהיטים Warning ו־Wating ואת Minority שהפך לאחד הלהיטים הגדולים שלהם
הלהקה זכתה בעזרת האלבום בטקסים רבים ובין הזכיות "האלבום הטוב ביותר" " אלבום פאנק רוק/סקא הטוב ביותר"  "הלהקה הטובה ביותר" "הסולן הטוב ביותר" "הבסיסט הטוב ביותר" "המתופף הטוב ביותר" "הכתיבה הטובה ביותר" ו"האמן הטוב ביותר".
רשימת השירים

כל השירים נכתבו על ידי בילי ג'ו ארמסטרונג והולחנו על ידי הלהקה (פרט לאלה שמצוינים)
| מס' | שם | משך |
| --- | --- | --- |
| 1. | Warning  | 3:42 |
| 2. | Blood, Sex and Booze  | 3:34 |
| 3. | Church On Sunday  | 3:11 |
| 4. | Fashion Victim  | 2:41 |
| 5. | Castaway  | 3:53 |
| 6. | Misery (נכתב על ידי הלהקה)   | 5:06 |
| 7. | Deadbeat Holiday  | 3:35 |
| 8. | Hold On  | 2:57 |
| 9. | Jackass  | 2:43 |
| 10. | Waiting  | 3:14 |
| 11. | Minority  | 2:49 |
| 12. | Macy's Day Parade  | 3:34 |
| משך כולל: | משך כולל: | 41:14 |
סינגלים

| שם השיר | יצא לאור | מצעד הסינגלים הרשמי של בריטניה |
| --- | --- | --- |
| Minority | 2000 | מקום 18 |
| Warning | 2000 | מקום 27 |
| Macy's Day Prade | 2001 | - |
| Waiting | 2001 | מקום 34 |
הערות שוליים

↑  סטיבן תומאס ארלוויין, "Warning",‏ Allmusic.
| גרין דיי |
| --- | --- | --- |
בילי ג'ו ארמסטרונג • מייק דירנט • טרה קול
אל סוברנטה • ג'ייסון וייט • ג'ייסון פריז • רוני בלייק • מייק פלינו
| אלבומי אולפן | 39/Smooth‏ • Kerplunk • ‏Dookie • ‏Insomniac •‏ Nimrod.‎ ‏• Warning:‏ • American Idiot • ‏21st Century Breakdown • ‏¡Uno!‏ • ¡Dos! ‏ • ¡Tré! |  |
| אלבומי הופעה | ...Tune In, Tokyo‏ • Bullet in a Bible‏ • Awesome as Fuck |  |
| אלבומי אוסף | 1,039/Smoothed Out Slappy Hours • ‏International Superhits!‏ • Shenanigans‏ • Demolicious |  |
| סיבובי הופעות | Pop Disaster Tour‏ • American Idiot World Tour‏ • 21st Century Breakdown World Tour‏ • 99 Revolutions Tour |  |
| פרויקטים אחרים | Foxboro Hot Tubs‏ • The Network‏ • Pinhead Gunpowder‏ • The Frustrators‏ • The Lookouts‏ • The Big Cats‏ • The Influents |  |
| ערכים קשורים | אדליין רקורדס‏ • Cigarettes and Valentines‏ • American Idiot (קומדיה מוזיקלית)‏ • גרין דיי: רוק באנד‏ • ¡Cuatro!‏ • פאנק רוק בקליפורניה |  |
| אלבומים קשורים | American Idiot: The Original Broadway Cast Recording‏ • Stop Drop and Roll!!!‏ • American Edit‏ • Cigarettes and Valentines‏ • Foreverly |  |
| גרין דיי – שירים |
| --- | --- | --- |
| Dookie | Longview‏ • Welcome to Paradise‏ • Basket Case‏ • When I Come Around‏ • She |  |
| Insomniac | Geek Stink Breath‏ • Stuck with Me‏ • Brain Stew / Jaded‏ • Walking Contradiction |  |
| Nimrod | Hitchin' a Ride‏ • Good Riddance (Time of Your Life)‎‏ • Redundant‏ • Nice Guys Finish Last |  |
| Warning | Minority‏ • Warning‏ • Waiting |  |
| American Idiot | American Idiot‏ • Boulevard of Broken Dreams‏ • Holiday‏ • Wake Me Up When September Ends‏ • Jesus of Suburbia |  |
| 21st Century Breakdown | Know Your Enemy‏ • 21 Guns‏ • East Jesus Nowhere‏ • 21st Century Breakdown‏ • Last of the American Girls |  |
| ¡Uno! | Oh Love‏ • Kill the DJ‏ • Let Yourself Go |  |
| ¡Dos! | Stray Heart |  |
| ¡Tré! | X-Kid |  |
| סינגלים שלא מתוך אלבום | J.A.R.‏ • I Fought the Law‏ • The Saints Are Coming‏ • Working Class Hero‏ • The Simpsons Theme‏ • When It's Time‏ • Don't Want to Know If You Are Lonely |  |
| שירים אחרים | The Forgotten‏ • Xmas Time Of The Year |  |
דיסקוגרפיה של גרין דיי • פרסים ומועמדויות • קטגוריה:גרין דיי • פורטל:רוק
| --- | --- |
בקרת זהויות :  MusicBrainz release group: c1604b20-37b8-3fc7-8726-73f41090b8e2
Warum betrübst du dich, mein Herz, רי"ב 138

Warum betrübst du dich, mein Herz (בעברית: למה זה תתעצב, לבי), רי"ב 138, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-15 שלאחר חג השילוש הקדוש, ב-5 בספטמבר 1723.
רקע

באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.
במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.
קנטטה זו הייתה החמש-עשרה שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24, רי"ב 167, רי"ב 147, רי"ב 186, רי"ב 136, רי"ב 105, רי"ב 46, רי"ב 179, רי"ב 69א, רי"ב 77, רי"ב 25 ורי"ב 119.
ב-1881 הוציאה לאור חברת באך את הקנטטה לראשונה, בכרך 28 של פרסומיה.